JohanHeinsen/ENO huggingface dataset:
Viborger Samler, 1837-10-13
Om Prinds Alexander af Würtemberg, Ludvig Philips tilkommende Svigersøn, meddeler National følgende fra München erholdte Details: Hertug Alexander er en Søn af en apanageret würtembergsk Prinds, der efter Confiscationen af sine Godser paa den venstre Rhinbred ifølge en Beslutning af den franske Republik, maatte udvandre og nedsatte sig i det Baireuthske, hvor han kjøbte et prægtigt af de gamle Markgrever opbygget Slot. Nogen Tid efter ægtede han en russisk Prindsesse og traad i Czarens Tjeneste. En Frugt af dette Ægteskab er Prinds Alexander. Der findes Jntet hos denne Prinds eller i hans hele Levnetsløb, der jo vidner om hans Moders Blod; han er en fuldkommen Russer. Opdragen i Rusland gjorde han der sin militaire Carriere, og bragte det til General. For Øieblikket er han ifølge en af de sædvanlige Capricer afskediget af den active Tjeneste. Han har stedse tjent Rusland tro og hans Pensionering en Utaknemmelighed. Sine sidste Laurbær (!) erhvervede han i 1831 i Feldttoget mod Polakkerne. Siden gav Keiseren, der, erindrende hans Tjenester, ikke vilde indskrænke ham til en würtembergsk Prindses ringe Apanage, nogle confiskerede polske Godser til Afbenyttelse. Prindsen frasiger sig nu denne stedse usikkre Gave, for at gjøre et brillant Parti. Staden Rostock er, som ved et Underværk, undgaaet en frygtelig Ulykke. Gastilberednings Anlægget til at oplyse Gjæstgivergaarden "ur Sonne var med Politiets stiltiende Tilladelse anlagt midt i Staden, ved Siden af andre tæt tilslut tende Bygninger og directe under Apollo-Salen. Mange Jndvaaneres Stemmer, flere fremmede Brandforsikkrings-Selskabers Erklæringer, at de ikke vilde indestaae for Følgerne af en Explosion af Gasometret, og den herpaa grundede Protest af en Nabo, toges der ingen Nonce af; de competente Autoriteter indhentede dog uden, og hjemmefra Betænkninger af saakaldte Kunstforstandige, af hvilke de Første skulle have fundet, at der med behørig Forsigtighed ingen Fare var, og de Sidste, at det Hele var et uskyldigt Anlæg.)
Viborger Samler, 1837-10-13
Den 15de Septbr. Kl. 1 3/4 bleve Beboerne af de tilgrændsende Huse satte i den største Skræk ved en med et heftigt Knald ledsaget Jordrystelse; Vinduerne sprang op, og Mange frygtede i det første Øieblik, at deres Huse vilde styrte sammen ved denne usædvanlige Rystelse. Det viste sig nu, at Gasometret i Nabolaget havde forsøgt en liden Explosion, og at man kun havde et lykkeligt Tilfælde at takke for, at det udviklede Gas endnu ikke var tilstede i behørig Qvantitet, til at anrette de frygteligste Ødelæggelser. Havde Uheldet f. Ex. fundet Sted den paafølgende Aften, da det til Salens og Værelsernes Oplysning udfordrede Gas maatte være samlet, saa vilde uden Tvivl den med Tilhørere opfyldte Concertsal være bleven Skuepladsen for den rædsomste Ulykke og fuldkommen Ødelæggelse. De af deres Sikkerhed opskrækkede Naboer forenede sig nu strax, for at klage mod Fortsættelsen af en Belysnings Methode, der saa øiensynlig kan bringe deres personlige Sikkerhed og deres Eiendom i Fare. Efter Afhørelsen af Vidnerne og af de med Gas=Apparatet tilstedeværende Arbeidere blev det ogsaa under Straf af eet tusinde Daler indtil videre forbudt Eieren af "Solen, at udvikle og afbenytte Gas.
Viborger Samler, 1837-10-13
J Amsterdam stod den 30te Sept. 4 Kjøbmænd, formedelst bedragersk Bankerot, en halv Time offentlig udstillede paa et Skaft, med et Skildt, paa Brystet, hvorpaa deres Forbrydelse var anført. De bleve derpaa transporterede til Tugthuset.
Viborger Samler, 1837-10-13
Nyheder med Dagsposten. Portugal. Den aristoratiske, af engelske Penge understøttede, Opstand er fuldkommen. undertrykt ved en fuldstændig Seier af Vizconde das Antas, der d. 18de Sept. har slaaet Baron Leiria totalt ved Nuivaez og tvunget Hertugen af Terceira og Marschal Saldanha til en Capitulation. – Den unge Prindses Daab er fastsat til den 1ste Oct., efter Forlydende skal han opkaldes efter Don Pedro.
Viborger Samler, 1837-10-13
Spanien. Carlisterne have den 28de Septb. besat Amescoasdalen, afvæbnet Jndvaanerne, lagt en Mængde enkelte Huse og en heel Landsby i Aske og ere derpaa den 29de vendte tilbage til Burquete. - De nyeste Telegraphdepescher bekræfte Oraas Seier. Den 25de var Don Carlos i Omegnen af Aranda de Duere; han havde hedder det – forenet sig med Zariategui; men Dronningens Tropper ville naae ham." Det constitutionelle Parti har seiret i de madridske Valg.
Viborger Samler, 1837-10-13
Frankrig. Ved en Ordonance af 3die d. M. er de Deputeredes Kammer opløst og Valgcollegierne sammenkaldte til førstkommende 4de Novbr., for Corsica til den 18de f. M.; Kamrene ere sammenkaldte til den 18de December. – Ogsaa Pairskammeret vil ved Begyndelsen af næste Session fremtræde i en nye Skikkelse, da det har behaget Ludvig Philip at forstærke det ved et halvhundrede nye Pairscreationer. Med Toget mod Constantine seer det høist sørgeligt ud. Beien har til Trods for de franske Flaader over Tripolis erholdt en Forstærkning af 1200 Mand. tyrkiske Tropper og fra Cette skal desaarsag, afgaae nye Tropper til General Damremont; disse kunne først indtræffe den 8de Octbr. Paa Børsen i Paris gik endog det Rygte, at Hertugen af Remours ventedes tilbage, og at Expeditionen vilde blive opsat til Foraaret.
Viborger Samler, 1837-10-13
Jndenlandske Efterretninger. Ved Manoeuvren igaar skrives der i Bladet "Dagen" af 10de October indtraf det Uheld, at Hs. kongl. Høihed Prinds Frederik Ferdinand, styrtede med Hesten. Hr. Bataillonschirurg Gerner ilede øieblikkelig til Stedet og Hs. kgl. Høihed blev til Vogns bragt til et nærliggende Huus, hvor det ved nærmere Undersøgelse fandtes, at Høisammes høire Arm var gaaen ud af Led i Skulderen. Jmidlertid kom Hr. Bataillonschirurg Wissner til, og det lykkedes snart de nævnte Herrer Lægers forenede Bestræbelser at bringe Armen i Led igjen. Det ansaaes dog for nødvendigt, at Hs. kgl. Høihed, for at de videre for tjenlige anseete Ordiationer med Hensyn til Høistsammes Arm kunde iværksættes, efter at Armen var bleven forbunden, kjorte til Byen.
Viborger Samler, 1837-10-13
En uhyre Menneskemasse, endnu større end ved Væddeløbene, overværede Søndagen den 1ste De. Fodgardens og Livcorpsets Mønstring paa NørreFælled ved Kbhvn, uagtet en kold barsk Nordenvind gjorde Opholdet paa Fælleden mindre behageligt. Hs. Majestæt var i Fodgardens Uniform. Med Livjægercorpsets Manoeuvre var Hs. Majestæt overordentlig tilfreds, saa at Allerhøistsamme endogsaa beundrede, at Corpset, uagtet den uhyre Folkemasse, kunde udføre sin Exercits og Manocuvre saa vel. (Commissi. Td.)¬
Viborger Samler, 1837-10-13
Hr. Hofbygmester Hornbech oplyser nu i "den Frisindede det Overdrevne i det tidligere i samme Blad anførte Rygte, at en foretagen Reparation paa Fredensborg Slotstrappe vilde komme til at koste 40,000 Rbd. "Den Hovedreparation, som i forrige Aar blev begyndt, iaar er fortsat og om et Par Uger ventes tilendebragt ved Fredensborg Slots Hovedtrappe," siger Hr. Hornbech, omfatter tillige hele Terrassens Hoved-Jstandsættelse, og koster i Eet og Alt, Sand stenenes Anskaffelse og Transport iberegnet, henved 7,500 Rbd. Sedler.
Viborger Samler, 1837-10-13
Det er nu afgjort, at der ved Soro Academi skal oprettes en Realskole. Betalingen for Academiets Skoleungdom er nedsat meget betydeligt.
Viborger Samler, 1837-10-13
Politimesteren i Maribo Hr. Justitsr. Sommer har i disse Dage gjort en betydelig Fangst af nedererhinske Jernhandlere, der droge Landet rundt og solgte til Bønder Jernvarer, som de for gængse Priis havde kjøbt af Kjøbmændene, polerede, og med betydelig Gevinst afsatte som et særdeles forædlet Product. Af disse Bedragere skal 10 være paagrebne, og Hr. Justitsraaden har truffen de videre fornødne Forholdsregler til Sagens nærmere Op(Loll. F. Stiftstid.
Viborger Samler, 1837-10-13
lysning.
Viborger Samler, 1837-10-13
Man vil erindre sig, at der, i Anledning af af de under Væddeløbene ved Wandsbeck stedfundne Hazardspil, i kieler Correspondentsblad ligefrem var erklæret, at denne Lovsovertrædelse var tolereret ved Bestikkelse, og at Advocat Heinrich havde modtaget Stikpengene. Som Man nu seer af kieler Correspondentsblad, skal dets Hjemmelsmand have været en Person ved Navn Johannes Anton Meyer, boende ved Siden af den rückerske Have i Hamm; men her har Jngen af dette Navn været at finde. Correspondentsbladet maa altsaa tilstaae, at det har ladet sig firere af en Person, som enten har tillagt sig et falsk Navn, eller en falsk Adresse; men haaber, at det, ved en anstillet retlig Undersøgelse, muligt endnu vil kunne komme paa Spor efter Bedrageren, og drage ham til Ansvar.
Viborger Samler, 1837-10-13
Ved den afholdte Auction over Hovedgaarden Buderupholm blev for Gaard og Gods med Skov buden 94,200 Rbd., og for Gaard og Gods uden Skov 68,200 Rbd.; men intet af Budene blev approberet. (Aalb. Av.)
Viborger Samler, 1837-10-13
Aalborg, den 10de Octbr. Chefen for vort borgerlige Jægercorps, Hr. Capt. P. N. Schytte. er hastigt død den 8de dennes paa eller ved Langholt, (Horsens Sogn, Kjær Herred, hvor han var i Besøg til et Høstgilde. Til Jldebrande og Tyvsforhører høres i disse Dage Intet. De sidste kunne, efter deres Natur, ikke komme til Publikums Kundskab.
Viborger Samler, 1837-10-13
En arresteret Dame, Randers Lise, har sat sig i Frihed ved at løbe sin Vei. (Ah. Av.)¬
Viborger Samler, 1837-10-13
(Efterretning om ledige geistlige Embeders Jndtægter og de paa samme hvilende Byrder.)
Viborger Samler, 1837-10-13
1. Sønderholm, Nørholm og Freilev Sognekald i Viborg Stift. Gammel Angivelse 400 Rd. Embedets nuværende Jndtægter bestaae i: 1) Korntienden af Sognenes 561 Tdr. 1 Skp. tiendeydende Hartkorn svares med 46 Tdr. Rug, 169 Tdr. Byg og 158 Tdr. Havre. 2) Qvægtiende af Norholm Sogn 12 a 16 Rbd. Smaaredselstiende af Fastrup Byes 8 Gaarde 4 Pund Ost pr. Gaard og af Norholm Byes 22 Gaarde 2 Snese Æg til Paaske og 8 Pd. Ost til St. Hansdag af hver. 4) Offer og Accidentser circa 100 Rbd. 5) Kaldet har i Refusion af Restrup Hovedgaards Eier aarlig 40 Rbd. Sølv samt desuden 18 Tdr. Byg som Refusion for den halve Kongetiende, hvormed Kaldet er beneficeret. (Det bemærkes iøvrigt, at der til Cancelliet er indkommen en Ansøgning fra Restrupgaards Eier og at den ovenmeldte Refusion maa bortfalde og Restrup Capel engang nedlægges, paa hvilken Ansøgning endnu ikke er falden Resolution.) 6) Præstegaarden staaer for Hartkorn, 10 Tdr. 6 Skpr. 2 Alb. 7) Kaldet har en Sildelænke i Fjorden, der tidligere har været bortleiet for over 200 Rd. aarlig, men nu ei afgiver nogen Jndtægt. Jfølge Reskript af 14de April 1826 hviler paa Kaldet en aarlig Afgift til Sognepræsten i Østerhornum af 10 Tdr. Rug, 20 Tdr. Byg og 30 Tdr. Havre. Enkepension hviler paa Embedet og Dragonhest holdes.
Viborger Samler, 1837-10-13
2. Rimsøe og Kastberg Sognekald i Aarhuus Stift. Gammel Angivelse 170 Rd. Dette Embede, som er iblandt dem, der allernaadigst er forundt særdeles Lettelse i Skatter, har nu følgende Jndtægter: 1) Korntienden af Sognenes 235 Tdr. 3 Skpr. 1 Fdkr. tiendeydende Hartkorn har hidtil, Nannest derunder indbefattet, været svaret med 72 Tdr. 3 Skpr. Rug, 32 Tdr. 5 Skpr. Byg, 23 Tdr. 4 Skpr. Havre, 2 Tdr. 1 Skp. Boghvedegryn, 2 Tdr. 4 Skpr. Boghvede og 1 Td. Ærter, samt 1 Rbd. 3 Mk. Sedler og Tegn. 2) Qvægtiende og Smaarente 11 Rbd. 3) Paaske- og St. Hans Rente 40 Snese Æg og 15 Lpd. Ost. 4) Offer og Accidentser, circa 100 Rbd. 5) Af 4 jordløse Huse svares aarlig 10 Rbd. og 60 Arbeidsdage. 6) Præstegaarden staaer for Hartkorn 6 Tdr. 1 Skp. 2 Fdkr. med et Areal af 50 Tdr. Land. 7) Udviisning af Stamhuset Benzons Skove 2 Favne Brænde. Enkepension bliver at udrede. (Børs-Coursen, af 10de October, er uforandret.) Ved Tallotteriets 1325de Trækning i Altona, den 10de October, udkom følgende Nummere:
Viborger Samler, 1837-10-13
Ledigt Skolelærer-Embede. Andet Lærer-Embede ved Thorum Skole i Salling, hvortil Skoledirectionen er kaldsberettiget, er ledigt. Lønnen er 3 Tdr. Rug og 6 Tdr. Byg in natura, samt 20 Tdr. Byg efter Capitels=Taxten og frit Værelse med Varme i Skolebygningen.
Viborger Samler, 1837-10-13
Paa 21de Søndag efter Trinitatis prædiker Hs. H. Hr. Stiftsprovst Ridder Schjødte i Domkirken. – J Søndresogns Kirke Hr. Pastor Ursin.
Viborger Samler, 1837-10-13
AVERTISSEMENTS. For fraværende Familie og deeltagende Venner blev det min sørgelige Pligt at maatte bekjendigere, at det var det alvise Forsyns Villie, i Gaar Morges Kl. 8, ved en blid og rolig bod, at bortkalde til et lysere og bedre Liv min inderlig elskede Kone, Mette Kirstine, fød Oristgaard, efter 7 Ugers smerteligt Sygeleie, i hendes Alders 38te Aar. Neppe 5 Maaneder forundtes det os at leve tilsammen i Ægteskab. Dybt føler og beklager jeg, som Ægtefælle, Tabet af den kjerligste mig inderligen hengivne Hustrue, og som Menneske maa jeg med Alle, som kjendte og forstod den ædle Bedengangne beklage Tabet af en Veninde, der med det kjerligste Hjerte ei allene omfattede hendes Nærmeste, men som med Varme og Aandsklarhed, inderligen deeltog i Menneskehedens almindelige Vel og Vee! Et mindre kraftigt Legeme og en i længere Tid sig snigende Sygdom, satte alt for tidlig Grændse for den ædleste Virke- og Gavnelyst i huuslig Kreds, Lundgaard, den 10de October 1837. M. Jensen. Hvor 2de kongelige Obligationer, hver paa 600 Rbd., ere at faae tilkjøbs, anviser Bogtrykker Dons.
Viborger Samler, 1837-10-13
Tidlig modne Kartofler, hvoraf endeel store og tjenlige til Kartoffelmeel, kan faaes i Tønde- og Skjeppeviis hos L. Worre.
Viborger Samler, 1837-10-13
Hos Undertegnede udleies daglig i dette Efteraar, for billig Betaling, en af de nu brugelige Kartoffelrivere. P. Stottrup.
Viborger Samler, 1837-10-13
En Kartoffelrivemaskine udleies daglig af Undertegnede. Den har den Fordeel at man med større Lethed i een og samme Tid kan male dobbelt saa stort et Antal Kartofler som paa de hidtil endnu her i Byen bekjendte Maskiner. Viborg, den 12te October 1837. Chr. Schive. Jeg er bleven forsynet med god Peberrod. C. R. Schaarup. Fedt Oxekjød, kan faaes hver Onsdag, Torsdag, Fredag og Løverdag indtil November Maaneds Udgang hos Frederik Thisted. Circa 50 Lpd. god Talg, er at faae hos Frederik Thisted. En 2 og en 4 Lpds. Bismer, samt en justeret Skjeppe, ønskes tilkjøbs; af hvem anviser Bogtrykker Dous.
Viborger Samler, 1837-10-13
Natten imellem den 5te og 6te October d. A. er fra min Eng bortkommet en blankbruun fireaars Hoppe, med sort Hale og Manke, samt paa Knæet af det venstre Bagbeen et bart Sted og en lille Knude, for hvis Tilveiebringelse, de deraf flydende Omkostninger og en passende Douceur betales af Niels Jensen Bødker i Schaltz.
Viborger Samler, 1837-10-13
Onsdagen den 25de October førstkommende, Formiddag Klokken 11, bliver efter Vedkommendes Begjæring ved offentlig Auction paa Raadstuen i Skive, bortsolgt: et teglhængt Udhuus ved Gaarden No. 51 i samme Kjøbstæds Nørregade, bestaaende af 16 Fag, hvoraf de 7 Fag maae nedbrydes. Conditionerne erfares ved Auctionen, hvor Lysthavende ville møde. Bye- og Herreds-Contoiret i Skive, den 11te October 1837. Rosenstand. Jfølge Dom og Udlæg, samt derpaa grundet Reqvisition, bliver det Søren Kieldsen eller Christensen tilhørende Huus i Vesterlem Lem Sogn, med tilliggende Jord af Hartkorn 4 Skpr., samt Avl og Afgrøde, stillet til Bortsalg ved 3de offentlige Auctioner, som afholdes Tirsdagen den 31te October, samt 14de og 28de November førstkommende, hver Dags Formiddag Kl. 10. De 2de første Auctioner foretages paa Raadstuen i Skive, men den 3die Auction, ved hvilken tillige endeel udlagt Løsøre bortsælges, i Huset i Vesterlem. Hvilket herved, i Overeensstemmelse med Placaten af 22de April 1817, til Efterretning for Panthaverne og alle øvrige Vedkommende bekjendtgjøres. Bye- og Herreds=Contoiret i Skive, den 2de September 1837. Rosenstand. Den Jens Christensen Krarups Enke tilhørende, den kongelige Kasse for Skatterestancer tilkjendte, Gaard af Ager og Engs Hartkorn 3 Tdr. paa Seistrup Mark, Høislev Sogn, Fiends Herred, stilles til 3de Auctioner, der afholdes: Tirsdagen den 31te October, 11de og Onsdagen den 29de November d. A. hver Dags Formiddag Kl. 10. De 2de første Auctioner foretages paa Viborg Raadhuus og den 3die Auction i Gaarden selv. Dette bekjendtgjøres herved, i Overeensstemmelse med Placat 2de April 1817, til Efterretning for Panthavere. og øvrige Vedkommende. Fiends=Nørlyng Herredscontoir. Viborg, den 2den October 1837. J Auctionsdirecteurens Fraværelse, G. m. Chorgersen, const.
Viborger Samler, 1837-10-13
Auctionsplacat. Jfølge Udlæg for Skatte- og Afgivts=Restancer, bliver Gaarden No. 74, der ligger paa Hjørnet af Nibe Kjøbstads Nordre Kildegade og Farvergade og tilhører. Kreiler Anders Andersen Færgemann, junior, herved stillet til 3de Auctioner, nemlig: 1ste Auction Tirsdagen den 31te dennes, 2den - den 14de næste Maaned, 3die - den 28de samme Maaned, hver Dags Formiddag Kl. 11. De tvende 1ste Auctioner afholdes paa Raadstuen hersteds og den 3die i bemeldte Gaard. Den bestaaer af 25 Fag af Muur- og Bindingsværk og med Straatag, samt med tilliggende Gaardsplads og Hauge. Conditionerne erfares ved Auctionerne. Hvilket herved bekjendtgjøres i Henhold til Placaten af 22de April 1817. Nibe, den 2den October 1837. Lynge.
Viborger Samler, 1837-10-13
Auctionsplacat. Jfølge Udlæg for Skatte- og Afgivts=Restancer, blive Stederne No. 57 og No. 58, der ligge paa Nibe Kjøbstads Sønderboms Vestergade og tilhøre Fiskeriendreder, Christen Lundsgaard, herved stillet til 3de Auctioner, nemlig: 1ste Auction Onsdagen den 1ste næste Maaned, den 15de samme Maaned, 2den - 3die den 29de ejusdem, hver Dags Formiddag Kl. 11. De tvende første Auctioner holdes paa Raadstuen hersteds og den 3die i bemeldte Steder, der ere sammenbyggede og bestaae af 21. Fag af Muur- og Bindingsværk, hvoraf 17 Fag ere straatækte og 4 Fag teglhængte. J Bygningerne, der ere indrettede deels til Beboelse og deels til Tjærehuus og Salterbod, staae 2 Jernbilæggerkakkelovne, den ene paa 2 Skpd. og den anden paa 1 1/2 Skpd., hvilke begge følge med i Kjøbet. Til Stederne hører desuden en liden Tofte med nogle Frugttræer og en Brønd. Conditionerne erfares ved Auctionerne. Hvilket herved bekjendtgjøres i Henhold til Placaten af 22de April 1817. Nibe, den 2den Octbr. 1837. Lynge.
Viborger Samler, 1837-10-15
No. 126. 65 Aargang. Kongelig allernaadigst allene privilegerede Viborger Damer. Forsendes med Brevposten i 8 Danmark og Hertugdømmene. 15 October 1837. Søndagen den Redigeret af E. Nerenst, trykt og forlagt af N. P. Dons.
Viborger Samler, 1837-10-15
Udenlandske Efterretninger. Portugal. Umiddelbart efter Slaget ved Ruivaez (ikke Nuivaez) sendte Marschallerne Terceira og Saldanha fra deres Leir ved Chaves et Brev til Seierherren, hvori de forlangte at underhandle, for at undgaae yderligere Blodsudgydelse. Men das Antas afslog enhver Underhandling og forlangte ubetinget Underkastelse. Saldanha skal endnu have forenet sig med Ruinerne af de slagne Tropper, men fandt sig dog i den ubetingede Underkastelse. Han, Leiria og Terceira have erholdt Passe til Vigo, for derfra at indskibe sig til England; de Officierer, der vare gaaede over fra Hjælpelegionen i Spanien, maae dele denne Skjebne, medens de Øvrige sættes paa halv Sold og afskediges; de fleste Soldater ere igjen indlemmede i Hæren. Sade Bandeira ventedes tilbage til Lissabon. Dronningen skal være brudt ud i et Smertensraab ved den første Efterretning om Marschallernes Bortsendelse; men efter en halv Times Tid var hun atter munter. Don Fernando har nu antaget Kongetitlen. J den Anledning siger et fransk Blad: "J andre Lande kommer Sønnen paa Thronen ifølge sin Faders Død, her bliver derimod Faderen Konge ifølge sin Søns Fødsel. Man erobrer nu ikke længer Kronen ved sine Bedrifter paa Valpladsen, men derimod i Sovekamret o. s. v.
Viborger Samler, 1837-10-15
Frankrig. De med Frankrig forbundne arabiske Høvdingers Utilfredshed, der allerede viste sig ved Hertugen af Remours's Ankomst, da den sandsynligviis med Villie i Paris tilbageholdte Jussuf Vei savnedes i hans Følge, synes nu at have naaet den høieste Grad, og man vil paastaae, at de indflydelsesrigeste Chefer ere gaaede overtil Achmed Bei. Det franske Gouvernement har egentlig aldrig havt til Hensigt at sætte den krigerske Jussuf i Besiddelse af Beiliket Constantine; det gav ham Titel af Bei og beholdt ham som Fange i Frankrig, da det egentlig aldrig havde opgivet Haabet om en fredelig Afgjørelse med Achmed. Denne falske Politik bærer nu sine Frugter. Achmed Bei udøver en stor Jndflydelse paa de arabiske Stammer, og Jussuf Beis Fraværelse gjør disse Skarer modløse og usikkre, da de betragtede ham som den Stierne, der skulde lyse for dem paa dette Tog. Jussuf skal derfor, maaskee for sildigt, have erholdt befaling, eller rettere, Tilladelse til at begive sig paa sin Post i Følge med de nyeste Tilførsler til Africa. Breve fra Bona over Toulon berette lidet om de paa Veien til Constantine anlagte Leire, undtagen at disse undertiden blive foruroligede af Nabo stammerne og at navnligen en af disse Stammer den 23de f. M. havde forsøgt et Angreb paa Guelma-Leiren. Beiens Musik drog i Spidsen for Araberne, og han skal selv have anført dem. Artilleriet slog denne ned og Jorden var bedækket med Liig De franske Tropper have lidt meget ved det slette Veir (det har regnet uafbrudt i togange 24 Timer) og af Sygdom, da Cholera er udbrudt i det 12te Regiment. Prindsen og næsten alle Generalerne vare endnu i Bong den 24de Septbr., men vilde den næste Dag afgaae til Leiren MedjezAmmar. Ogsaa i Bona er Choleraen udbrudt.
Viborger Samler, 1837-10-15
Le Moniteur Algerien giver en detailleret Beretning om en af General Damremont foretagen Recognoscering over Bjerget Rasel=Akba til WedTenati. Resultatet af Undersøgelsen var tilfredsstillende. Beens Rytteri viste sig hist og her paa Høiene, men forjagedes overalt ved første Angreb, Tyrkiet. Times og Morning Chronicle meddele Breve fra Constantmopel angaaende Afsættelsen af den en Gang saa mægtige Pertew Effendi og Ophøielsen af den Englænderne saa fjendtlige Hakif-Effendi, den samme hvis Afskedigelse formedelst den churchillske Affaire Lord Ponsonby saa haardnakket paastod. Den russiske Diplomatie, hvem Englænderne tilskrive denne Begivenhed, har vistnok i Pertew-Effendi mistet en forbittret Fjende, men ikke erhvervet en Ven i Hakif-Effendi. Denne modsatte sig nemlig i sin Tid af alle Kræfter Tractaten til Chunkiar=Jskelesi. Det er ikke umuligt, at den gamle Seraskier Husseff-Pascha igjen vil træde ind i Ministeriet, da kun Pertews almægtige Jndflydelse trængte ham ud deraf. De preussiske Officierer have hverken Commando eller Rang Hæren, men ere kun ansatte ved Seraskierens Stab; heller ikke vil Sultanen give Slip paa den eengang indførte franske Excercits.
Viborger Samler, 1837-10-15
En til Constantinopel ankommen liden Baad har bragt den Efterretning, at en vis Hr. Knigth er med tvende Baade, ladede med Krudt og Bly, trængt igjennem Russernes saakaldte ugjennemtrængelige Escadre og modtagen med aabne Arme af de tappre Circassiere. Lord Ponsonby skal have gjort sig overordentlig Umage, men forgiæves, for at befrie Circasserfyrsten Tefir Bei fra sit Exil i Pazagik. Derimod er, ifølge The Times, Mehmed Bei, Fyrste af Dschuk, ankommen blandt de circassiske Kampskarer. Den russiske Escadre er samlet ved Sebastopol, efter Nogles Mening, for at deeltage i Flaadens Mandeuver under Keiserens derværende Ophold, efter Andre, for at hente General Wiliaminow en Forstærkning af fire Regimenter, hvilke han trænger haardt til. Efter Fuldendelsen af Pchiats befæstning ville Russerne paabegynde Anlæggelsen af et nyt Fort ved Sakum=Kale.
Viborger Samler, 1837-10-15
England. Fra Canada har man i London, Efterretninger indtil den 1ste Septbr. En af de engelske Blade meddeelt moderat Adresse var kun Adresse forslaget fra det moderate Parti. Den Adresse, der er antagen i Forsamlingen, er af den heftigste Art, og har bevirket Husets Prorogation til den 5te Sept. Den udtaler sig paa den bestemteste Maade mod de i det engelske Parlament passerede Forordninger for Colonien og siger: "Det er vort hedeste Ønske, at de af det britiske Parlaments tvende Huse udfærdigede Love maae tages tilbage, som stridende imod Provindsens Rettigheder og Friheder, som skikkede til at fortsætte den sletteste Bestyrelse og Ødelæggelsen og Magtens Misbrug, og som stedse meere retfærdiggjørende Folkets Mødbydelighed og Modstand.